cyanic-selkie/wikianc huggingface dataset:
Χεμζελί (Ναχτσιβάν)
Το Χεμζελί (επίσης, Χαμζαλί και Γκαμζαλί) αποτελεί χωριό και δήμο στην επαρχία Σαρούρ της αυτόνομη δημοκρατία του Ναχτσιβάν στο νοτιοδυτικό Αζερμπαϊτζάν. Βρίσκεται 14 χιλιόμετρα ανατολικά από το επαρχιακό κέντρο, στην όχθη του ποταμού Αχούρα (παραπόταμος του Αρπατσάι) στην περιοχή των πρόποδων. Οι κάτοικοι είναι απασχολημένοι με την καλλιέργεια σιταριού και την κτηνοτροφία. Υπάρχει γυμνάσιο, βιβλιοθήκη, κλαμπ, και ένα ιατρικό κέντρο στο χωριό. Έχει πληθυσμό 734 κατοίκων.
Ετυμολογία
Το χωριό χτίστηκε από τις οικογένειες των χεμζελί, και από εκεί ονομάστηκε Χαμζαλί.
Παραπομπές
Κατηγορία:Κατοικημένες περιοχές στην Επαρχία Σαρούρ Κατηγορία:Χωριά του Αζερμπαϊτζάν
Εθνικό Ιωακείμειο Παρθεναγωγείο Κωνσταντινουπόλεως
Το Εθνικό Ιωακείμειο Παρθεναγωγείο Κωνσταντινουπόλεως και επίσημα Εθνικόν Ιωακείμειον Παρθεναγωγείον Κωνσταντινουπόλεως (τουρκικά: Yoakimion Rum Kiz Lisesi) υπήρξε ένα από τα πιο σπουδαία εκπαιδευτήρια του Ελληνισμού της Κωνσταντινούπολης. Λειτούργησε για μια εκατονταετία από το 1882 μέχρι το 1988 οπότε και έκλεισε εξαιτίας της έλλειψης μαθητριών.
Ίδρυση
Ιδρύθηκε το 1882 με δωρεά του Οικουμενικού Πατριάρχη Ιωακείμ Β΄ ο οποίος διέθεσε τα δύο οικόπεδα του στην περιοχή του Φαναρίου και συγκεκριμένα κοντά στην Εκκλησία της Παναγίας του Μουχλίου. Με την ίδρυση του Παρθεναγωγείου καλύπτονταν οι μορφωτικές ανάγκες των κοριτσιών που κατοικούσαν στις λαϊκές κυρίως συνοικίες της Κωνσταντινούπολης.
Διοικητική Οργάνωση
Το Ιωακείμειο Παρθεναγωγείο από την ίδρυση του μέχρι και το 1923 βρισκόταν κάτω από την άμεση εποπτεία του Οικουμενικού Πατριάρχη και διοικούνταν από επταμελή εφορία. Πρόεδρος της εφορίας ήταν ένας συνοδικός αρχιερέας που εκλέγονταν από την Ιερά Σύνοδο. Τα υπόλοιπα μέλη της εφορείας ήταν συνήθως σημαίνοντα πρόσωπα της εκπαιδευτικής κοινότητας της Κωνσταντινούπολης, όπως καθηγητές από τη Μεγάλη του Γένους Σχολή, ο εκάστοτε πρόεδρος της λέσχης «Μνημοσύνη» κ.α. Όταν το 1923 απαγορεύτηκε το δικαίωμα συμμετοχής της Εκκλησίας στη διοίκηση των σχολείων τότε τη διαχείριση του Ιωακειμείου την ανέλαβαν αποκλειστικά οι λαϊκοί που αποτελούσαν την  εφορία της σχολής αλλά και ένας υπεύθυνος με τον τίτλο «ιδρυτής» που ήταν υπόλογος απέναντι στο Υπουργείο Παιδείας.
Διευθυντές της Σχολής
Στο Παρθεναγωγείο υπηρέτησαν αξιόλογοι εκπαιδευτικοί, Έλληνες, Τούρκοι και Ξένοι. Στα 106 έτη λειτουργίας του το σχολείο είχε 11 διευθυντές που ήταν οι εξής:
Βιβλιογραφία
Κατηγορία:Εκπαίδευση στην Κωνσταντινούπολη Κατηγορία:Ελληνικά σχολεία
Αλεξάντερ Ρόσι
Ο Αλεξάντερ Ρόσι (γεν στο Άουμπερν της Καλιφόρνια στις 25 Σεπτεμβρίου του 1991) είναι Αμερικανός οδηγός αγώνων. Στη Φόρμουλα 1 αγωνίστηκε το 2015 στα Γκραν Πρι Σιγκαπούρης, Ιαπωνίας, ΗΠΑ, Μεξικού και Βραζιλίας όπου αντικατέστησε τον 🇪🇸Ισπανό οδηγό της ομάδας Manor Marussia Ρομπέρτο Μέρχι. Μόνο στα Γκραν Πρι Ρωσίας και Άμπου Ντάμπι οδήγησε εκ νέου ο Μέρχι επειδή ο Ρόσι είχε υποχρεώσεις στο GP2.
Υπόθεση Ματέι
Η Υπόθεση Ματέι (ιταλικά: Il Caso Mattei), είναι μια βιογραφική ταινία Ιταλικής παραγωγής 1972 σε σκηνοθεσία Φρανσίσκο Ρόσι. Πρωταγωνιστεί ο Τζιάν Μαρία Βολοντέ.
Η ταινία μοιράστηκε το Χρυσό Φοίνικα στο 25ο Φεστιβάλ Κινηματογράφου των Καννών, μαζί με την ταινία του Έλιο Πέτρι "Η εργατική τάξη πάει στον παράδεισο".
Πλοκή
Η ταινία αρχίζει με τον θάνατο του Ματέι, όπου σκοτώνεται με το αεροπλάνο του στην επαρχία Bascapè, κοντά στην Παβία, κατά την επιστροφή από ένα ταξίδι στη Σικελία, υπό συνθήκες που δεν διευκρινίστηκαν πλήρως, με την υπενθύμιση της περιόδου που πέρασε ως επικεφαλής της AGIP και της ENI.
Ο Ματέι διορίστηκε το 1945 ως έκτακτος επίτροπος της AGIP, με το δύσκολο έργο της εκκαθάρισης και της πώλησης της σε ιδιωτικές μεγάλες εταιρείες, όμως ο Ματέι παραβιάζει τον νόμο, διατηρεί έξυπνα τη λειτουργία της εταιρείας και ακόμα την ενισχύει, αποφεύγοντας έτσι την πώληση.
Χάρη στην ανακάλυψη κοιτασμάτων υδρογονανθράκων κατά την διετία 1946-1948, η AGIP επιτυγχάνει να εδραιωθεί ως μια μεγάλη ευρωπαϊκή εταιρεία. Ο Ματέι, προσπαθεί να αποδείξει ότι μπορεί να υπάρχει μια αποτελεσματικη ιταλική βιομηχανία υδρογονανθράκων και γι'αυτό, αποφασίζει να προσφέρει στις αραβικές και αφρικανικές χώρες παραγωγής αργού πετρελαίου, καλύτερες συμφωνίες εκμετάλλευσης των πόρων τους από εκείνες που προτείναν οι εκπρόσωποι των  γιγάντων αγγλοαμερικανών πετρελαϊκών κοινοπραξίων, των επονομαζόμενων επτά αδελφών. Τα ξένα συμφέροντα του πετρελαίου, εκμεταλλευόμενα τη συνεργασία τους με τις ιταλικές μυστικές υπηρεσίες, θα επιτύχουν την δολοφονία του Ματέι με μια βομβιστική επίθεση που συγκαλύφθηκε ως αεροπορικό δυστύχημα.
Εξωτερικοί σύνδεσμοι
Κατηγορία:Ιταλικές ταινίες Κατηγορία:Ιταλικές βιογραφικές ταινίες Κατηγορία:Ταινίες του 1972 Κατηγορία:Ταινίες σε σκηνοθεσία Φρανσίσκο Ρόσι Κατηγορία:Ιταλόφωνες ταινίες Κατηγορία:Ταινίες γυρισμένες στην Ιταλία Κατηγορία:Ταινίες βασισμένες σε πραγματικά γεγονότα
1135 Κολχίς
Η Κολχίς (Colchis) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 14,093. Ανακαλύφθηκε το 1929 από τον Ρώσο αστρονόμο Γκριγκόρι Νικολάεβιτς Νέουιμιν, που παρατηρούσε από το Σιμέις της Κριμαίας, και πήρε το όνομά του από την αρχαία ονομασία (Κολχίδα ή Κολχική) της περιοχής της Κριμαίας.
Φυσικά χαρακτηριστικά
Η μέση διάμετρος της Κολχίδος εκτιμάται σε 50,64 χιλιόμετρα. Ο φασματικός τύπος της είναι Xk, ενώ το γεωμετρικό άλβεδό της είναι 0,0573. Η Κολχίς περιστρέφεται γύρω από τον εαυτό της μία φορά κάθε 23 ώρες και 28 λεπτά, μία αργή περιστροφή για αστεροειδή.
Εξωτερικοί σύνδεσμοι
Κολχις
Χιρτ
Το Χιρτ (επίσης, Χιρτ', Κισλάκ και Χυρτ) είναι ένα χωριό της επαρχίας Κούμπα του βορειοανατολικού Αζερμπαϊτζάν. Το χωριό αποτελεί μέρος του δήμου Γκιουλεζί.
Παραπομπές
Κατηγορία:Κατοικημένες περιοχές στην Επαρχία Κούμπα
Λίμνη Κατή
Η Λίμνη Κατή ή Λίμνη του Κατή είναι ορεινή τεχνητή λίμνη στον Ανατολικό Όλυμπο με ελεύθερη επιφάνεια που φτάνει τα 9,5 στρέμματα περίπου, σπάνια όμως βρίσκεται σε πλήρωση. Δημιουργήθηκε στα τέλη της δεκαετίας του '90 (1997) μετά την ανύψωση αναχώματος, κατασκευή φράγματος από απλό σκυρόδεμα και εκχωμάτωση. Από την άκρη της λίμνης περνά ο δασικός δρόμος, με κατεύθυνση νότια προς την Καλλιπεύκη, που απέχει 12 χλµ. Από την Κατερίνη απέχει 52 χλμ.
Παραπομπές
Κατηγορία:Τεχνητές λίμνες της Ελλάδας Κατηγορία:Λίμνες της Μακεδονίας
Εκκλησία της Αγίας Αικατερίνης της Ιταλίας (Βαλέτα)
Η εκκλησία της Αγίας Αικατερίνης της Αλεξάνδρειας (μαλτέζικα: Knisja ta' Santa Katerina), κοινώς γνωστή ως εκκλησία της Αγίας Αικατερίνης της Ιταλίας (μαλτέζικα: Knisja ta' Santa Katerina tal-Italja, ιταλικά: Chiesa di Santa Caterina d'Italia) είναι Ρωμαιοκαθολική εκκλησία στη Βαλέτα της Μάλτας. Χτίστηκε από τους Οσπιτάλιους ιππότες της Ιταλίας και λειτουργεί ως ενοριακός ναός της ιταλικής κοινότητας της Μάλτας.
Προέλευση
αριστερά|μικρογραφία| Το εσωτερικό της εκκλησίας Η εκκλησία χτίστηκε το 1576 από τους Ιταλούς ιππότες του Αγίου Ιωάννη, για να χρησιμεύσει ως η εκκλησία τους. Χτίστηκε δίπλα στο Auberge d'Italie. Βρίσκεται στην πλατεία της Νίκης ακριβώς απέναντι από την εκκλησία της Παναγίας της Νίκης. Ανατέθηκε στον Τζιρόλαμο Κασάρ να καταρτίσει τα σχέδια. Τον 17ο αιώνα η εκκλησία επεκτάθηκε. Στο παρεκκλήσι προστέθηκε μία οκταγωνική εκκλησία. Το αρχικό εκκλησάκι άλλαξε σε ιερό της εκκλησίας. Η εκκλησία υπέστη σημαντική ανακαίνιση από το 2001 έως το 2011. Η πρόσοψη του ναού ανακαινίστηκε το 2003. Η τράπεζα της Βαλέτα χρηματοδότησε την ανακαίνιση του εσωτερικού μέρους του τρούλου του ναού. Η εκκλησία έχει τρεις βωμούς και το δάπεδό της καλύπτεται από μάρμαρο. Σήμερα η εκκλησία εξακολουθεί να λειτουργεί ως ενοριακός ναός της ιταλικής κοινότητας της Μάλτας.
Το κτήριο της εκκλησίας αναφέρεται στο Εθνικό κατάλογο της πολιτιστικής ιδιοκτησίας των νησιών της Μάλτας.
Έργα τέχνης
Ο ομότιτλος πίνακας ζωγραφικής ζωγραφίστηκε από τον Ματία Πρέτι. Απεικονίζει το μαρτύριο της Αγίας Αικατερίνης της Αλεξάνδρειας. Ο Πρέτι δώρισε τον πίνακα στην εκκλησία μετά την άφιξή του στη Μάλτα. Ο τρούλος της εκκλησίας ζωγραφίστηκε επίσης από τον Πρέτι. Το σχεδίασε με ζωγραφισμένο διάκοσμο πάνω σε σοβά και διακοσμητικά μοτίβα σε γκρι και χρυσό.
Παραπομπές
Κατηγορία:Εκκλησίες της Μάλτα Κατηγορία:Αξιοθέατα στη Μάλτα Κατηγορία:Βαλέτα Κατηγορία:Κτίρια και κατασκευές στη Μάλτα
Γεωγραφία του Λιβάνου
thumb|Λεπτομερής χάρτης του Λιβάνου (2002) thumb |Το [[όρος Σανίν]] Ο Λίβανος είναι μέρος της Μέσης Ανατολής και βρίσκεται χονδρικά σε βόρειο πλάτος και ανατολικό μήκος 35˚N. Απλώνεται κατά μήκος της ανατολικής ακτής της Μεσογείου Θάλασσας. Η ιστορία του Λιβάνου καθορίστηκε από το ορεινό του έδαφος και τη γεωγραφική του θέση, με διάφορα οικονομικά και θρησκευτικά ρεύματα, που προήλθαν από την περιοχή ή πέρασαν από αυτή, να αφήνουν το αποτύπωμά τους πάνω στην κοινωνία του Λιβάνου.
Ο ρόλος της χώρας στην περιοχή, αλλά και στον κόσμο γενικότερα, διαμορφώθηκε από το εμπόριο. Ο Λίβανος αποτελεί πέρασμα μεταξύ των μεσογειακού χωρών και της Ινδίας ή της Ανατολικής Ασίας. Οι έμποροι της περιοχής εξήγαγαν σιτηρά, υφάσματα, κεραμικά, μεταλλικά αντικείμενα, και αργότερα πετρέλαιο, δια των λιμανιών του Λιβάνου προς τις αγορές του δυτικού κόσμου. Ο Λίβανος, του οποίου η λοφώδης και μεσογειακή γεωγραφία έχει επηρεάσει, εκτός από την ιστορία, τον πολιτισμό του, ακόμα και την κουζίνα του, ονομάσθηκε «το μαργαριτάρι της Μέσης Ανατολής».
Η γη
thumb|[[Τοπογραφία του Λιβάνου]]
Η Αραβική Πλάκα
Η έκταση του Λιβάνου είναι 10.452 τ.χλμ., 12,6 φορές μικρότερη της Ελλάδας. Η χώρα έχει προσεγγιστικά το σχήμα ενός ορθογώνιου παραλληλόγραμμου με μήκος σχεδόν τριπλάσιο του πλάτους της, αλλά το «παραλληλόγραμμο» στενεύει προς τον νότο. Το μέγιστο πλάτος είναι 88 χλμ., ενώ το ελάχιστο μόλις 32 χλμ. και το μέσο πλάτος περίπου 56 χλμ. Επειδή ο Λίβανος βρίσκεται πάνω στο βορειοδυτικό μέρος της Αραβικής Τεκτονικής Πλάκας, ομαδοποιείται γεωγραφικά, αλλά κάποτε και πολιτικά, με τα άλλα κράτη της, όπως είναι η Συρία, η Υεμένη, το Κατάρ, το Κουβέιτ, το Ιράκ, η Σαουδική Αραβία, η Ιορδανία και το Ισραήλ-Παλαιστίνη.
Γεωμορφολογία
Η φυσική γεωγραφία του Λιβάνου επηρεάζεται από φυσικά συστήματα που εκτείνονται πέρα από τα όρια της χώρας, όπως η Κοιλάδα Μπεκάα, μέρος του συστήματος του μεγάλου τεκτονικού σχίσματος που εκτείνεται από τη Συρία μέχρι τη Μοζαμβίκη στην Αφρική. Η φυσική γεωγραφία του Λιβάνου είναι πολυσύνθετη, όπως συμβαίνει σε οποιαδήποτε ορεινή χώρα. Οι γεωμορφές, το κλίμα, τα εδάφη και η βλάστηση διαφέρουν σημαντικά μεταξύ κοντινών περιοχών. Υπάρχουν επίσης απότομες μεταβολές και σε άλλα στοιχεία του περιβάλλοντος, από εύφορα σε άγονα εδάφη, διασχίζοντας τα όρη του Λιβάνου.
Κύριο χαρακτηριστικό της λιβανικής τοπογραφίας είναι η υψομετρική εναλλαγή που δίνει στα όρη του Λιβάνου τη μορφή μικρών οροσειρών, παράλληλων γενικά με τη διεύθυνση βορράς-νότος. Υπάρχουν 4 τέτοιες λωρίδες ανάμεσα στη Μεσόγειο Θάλασσα και στη Συρία: η παραλιακή πεδινή λωρίδα, ο δυτικός Λίβανος, το κεντρικό υψίπεδο και ο ανατολικός Λίβανος.
Η πολύ στενή παραλιακή λωρίδα (σαχίλ) εκτείνεται κατά μήκος της μεσογειακής ακτής και είναι πλατύτερη στον βορρά, κοντά στην Τρίπολη, όπου έχει πλάτος μόλις 6,5 χλμ. Μερικά χιλιόμετρα νοτιότερα, στη Τζουνίγια, έχει πλάτος περίπου 1,5 χλμ. και τη διαδέχονται πρόποδες που υψώνονται απότομα ως τα 750 μέτρα σε απόσταση 6,5 χλμ. από τη θάλασσα. Για το μεγαλύτερο μέρος της η λιβανική ακτή είναι απότομη και βραχώδης, αν και η ακτογραμμή δεν παρουσιάζει αξιόλογο οριζόντιο διαμελισμό: δεν υπάρχουν μεγάλα ακρωτήρια, χερσόνησοι, όρμοι, φυσικά λιμάνια ή κόλποι, όυτε εκβολές ποταμών όπου η ακτογραμμή εισχωρεί προς την πλευρά της ξηράς. Η παραλιακή λωρίδα είναι ιδιαίτερα παραγωγική σε φρούτα και λαχανικά.
Τοπογραφία
Η δυτική οροσειρά, η δεύτερη μεγάλη περιοχή της χώρας, είναι η Οροσειρά του Λιβάνου, γνωστή και ως όρος Λίβανος ή απλώς Λίβανος από την αρχαιότητα μέχρι το 1926, οπότε δεν υπήρχε σύγχυση με το όνομα του κράτους. Αντιστοίχως, η ανατολική οροσειρά ονομάζεται από την αρχαιότητα Αντιλίβανος. Οι γεωλόγοι πιστεύουν ότι οι δίδυμες οροσειρές σχημάτιζαν κάποτε μία οροσειρά. Το όρος Λίβανος είναι η υψηλότερη, τραχύτερη και επιβλητικότερη από όλη τη σειρά ορέων και υψιπέδων που πλαισιώνουν τη μεσογειακή ακτή από τα όρη Νουρ στη βόρεια Συρία μέχρι το Σινά. Η οροσειρά του Λιβάνου αποτελεί τον πρώτο φραγμό στην επικοινωνία ανάμεσα στη Μεσόγειο και τον ανατολικό Λίβανο. Τα σύνορα της οροσειράς είναι ξεκάθαρα και στις 4 πλευρές της: Στα βόρεια χωρίζεται από τη Συριακή Παράλια Οροσειρά (όρη Αλ-Ανσαρίγια ή Νουσαϊρίγια από τον ποταμό Ναρ αλ-Καμπίρ και στα νότια τελειώνει στον ποταμό αλ-Κασιμίγια, κάτι που δίνει στην οροσειρά μηκος 169 χλμ. Το πλάτος της κυμαίνεται από περίπου 56,5 χλμ. κοντά στην Τρίπολη μέχρι 9,5 χλμ. στο νότιο άκρο. Υψώνεται σε αλπικά ύψη νοτιοανατολικά της Τρίπολης, όπου η κορυφή αλ Κουρνάτ ας Σάουντα φθάνει τα 3088 μέτρα. Από τις άλλες κορυφές, που υψώνονται ανατολικά της Βηρυτού, υψηλότερη είναι η Τζαμπάλ Σανίν (ύψος 2695 μέτρα). Η φράση Ahl al Jabal (= «άνθρωποι του βουνού»), ή απλώς jabaliyyun, προσδιορίζει παραδοσιακά τους κατοίκους του δυτικού Λιβάνου. Κοντά στο νότιο άκρο της, η οροσειρά έχει ένα παρακλάδι προς τα δυτικά, τα όρη Σουφ.
Η τρίτη γεωγραφική περιοχή της χώρας είναι η Κοιλάδα Μπεκάα (ή Μπικά), κεντρική ψηλή περιοχή ανάμεσα στις οροσειρές του Λιβάνου και του Αντιλιβάνου, που έχει μήκος περίπου 177 χλμ. και πλάτος από 10 ως 16, με μέσο υψόμετρο 762 μέτρα. Γεωλογικώς, αποτελεί το μεσαίο τμήμα ενός βυθίσματος που εκτείνεται προς βορρά ως τη δυτική καμπή του Ορόντη στη Συρία και προς νότο μέχρι την Ιορδανία και την Άκαμπα, την ανατολική απόληξη της Ερυθρής Θάλασσας. Η Κοιλάδα Μπεκάα είναι η κυριότερη αγροτική περιοχή της χώρας και υπήρξε ο «σιτοβολώνας» της ρωμαϊκής Συρίας. Στην αραβική γλώσσα, είναι ο πληθυντικός της λέξεως buqaah, που σημαίνει έναν τόπο με στάσιμα νερά.
Αναδυόμενη από μία περιοχή νότια της Χομς στη Συρία, η ανατολική οροσειρά, ο Αντιλίβανος (Lubnan ash Sharqi), έχει σχεδόν ίσο μήκος και ύψος με την οροσειρά του Λιβάνου. Αυτή η τέταρτη γεωγραφική περιοχή της χώρας δίνει τη θέση της στα νότια με το Όρος Ερμών στο υψίπεδο Χαουράν, που συνεχίζει μέσα στην Ιορδανία και φθάνει μέχρι τη Νεκρά θάλασσα. Η χαράδρα Μπαράντα χωρίζει τον Αντιλίβανο σε βόρειο και νότιο τμήμα. Στο βόρειο, τα χωριά είναι λίγα στις δυτικές πλαγιές, αλλά στο νότιο, που περιλαμβάνει το Όρος Ερμών (2860 μέτρα), οι δυτικές πλαγιές έχουν πολλά χωριά. Ο Αντιλίβανος είναι πιο ξηρός από το όρος Λίβανο, ιδίως στο βόρειο τμήμα του, και για αυτό είναι λιγότερο παραγωγικός και πιο αραιοκατοικημένος.
Κλίμα και νερά
thumb|Το όρος Λίβανος thumb|Ακτογραμμή του Λιβάνου Το κλίμα του Λιβάνου είναι μεσογειακό, με μακρά και ξηρά καλοκαίρια, και σχετικώς ψυχρούς και βροχερούς (με χιόνια στα βουνά) χειμώνες. Το φθινόπωρο είναι μια μεταβατική εποχή, με πτώση της θερμοκρασίας και λίγες βροχές, ενώ η άνοιξη έρχεται όταν οι χειμερινές βροχοπτώσεις έχουν προκαλέσει ανάπτυξη της βλάστησης. Η τοπογραφική ποικιλία επιφέρει τοπικές παραλλαγές του βασικού κλιματικού μοτίβου. Κατά μήκος της ακτής τα καλοκαίρια είναι ζεστά και πιο υγρά, αλλά με ελάχιστη ή καθόλου βροχή. Σχηματίζεται όμως άφθονη δρόσος, που είναι ευεργετική για τις καλλιέργειες. Η ημερήσια διακύμανση της θερμοκρασίας είναι μικρή. Τα απογεύματα και τα βράδια, ένας δυτικός άνεμος (θαλάσσια αύρα) δροσίζει την παραλιακή ζώνη, ενώ τη νύχτα η κατεύθυνση του ανέμου αντιστρέφεται, φυσώντας από το εσωτερικό προς τη θάλασσα.
Οι περισσότερες βροχές (και τα χιόνια στα ορεινά) πέφτουν τον Ιανουάριο και τον Φεβρουάριο. Η ετήσια βροχόπτωση παρουσιάζει μεγάλες διακυμάνσεις από το ένα έτος στο άλλο. Το χιόνι είναι σύνηθες μακριά από τη θάλασσα και στα βουνά, με μέσες θερμοκρασίες −1 °C τον Δεκέμβριο, −5 °C τον Ιανουάριο και −7 °C τον Φεβρουάριο. Ο λίβας, που φυσά από την αιγυπτιακή έρημο, μπορεί να προκαλέσει απότομη αύξηση της θερμοκρασίας, συνήθως την άνοιξη. Οι ψυχρότεροι άνεμοι έρχονται από τη δυτική Τουρκία και την Ελλάδα. Κατά μήκος της ακτής, η παρουσία της θάλασσας καθιστά το κλίμα ηπιότερο. Ωστόσο, οι θερμοκρασίες είναι χαμηλότερες στα βόρεια, όπου πέφτει και περισσότερη βροχή.
Στην οροσειρά του Λιβάνου η μεγάλη αύξηση του υψομέτρου δίνει πολύ ψυχρούς χειμώνες, με περισσότερες βροχές και χιόνια. Τα καλοκαίρια εδώ είναι ξηρότερα, με μεγαλύτερη ημερήσια διακύμανση της θερμοκρασίας. Τον χειμώνα η πάχνη είναι συχνό φαινόμενο και οι χιονοπτώσεις βαριές, με τις υψηλότερες από τις κορυφές να είναι χιονοσκεπείς για μεγάλο μέρος του έτους. Κατά το θέρος, οι θερμοκρασίες στα ορεινά μπορεί να φθάσουν μέχρι τους 27 °C το μεσημέρι, αλλά πέφτουν σχεδόν στο μηδέν μέχρι το ξημέρωμα. Οι κάτοικοι των παραλιακών πόλεων και οι τουρίστες αναζητούν καταφύγιο από την υγρή ζέστη των παραλίων περνώντας τον περισσότερο χρόνο στα βουνά, όπου βρίσκονται πολυάριθμα θέρετρα. Η επίδραση της θάλασσας αντιρροπείται από το υψόμετρο.
Η Κοιλάδα Μπεκάα και ο Αντιλίβανος προφυλάσσονται από την επίδραση της θάλασσας από την Οροσειρά του Λιβάνου. Δέχονται έτσι αρκετά λιγότερη υγρασία και κατακρημνίσεις, ενώ παρουσιάζουν ακόμα ευρύτερες ημερήσιες και ετήσιες διακυμάνσεις της θερμοκρασίας. Ο λίβας δεν φυσά στην Κοιλάδα Μπεκάα, αλλά ο βόρειος άνεμος τον χειμώνα είναι τόσο διαπεραστικός, ώστε οι κάτοικοί της λένε ότι μπορεί «να σπάσει νύχια». Παρά το σχετικώς χαμηλό υψόμετρο της κοιλάδας, περισσότερο χιόνι πέφτει εκεί από όσο σε ίσα υψόμετρα δυτικά της Οροσειράς του Λιβάνου.
Εξαιτίας του υψομέτρου, ο Αντιλίβανος δέχεται περισσότερες κατακρημνίσεις από την Κοιλάδα Μπεκάα, με μεγάλο μέρος τους να είναι χιόνι, που επίσης στις κορυφές διατηρείται για μεγάλο μέρος του έτους.
Η Κοιλάδα Μπεκάα διαρρέεται από δύο ποτάμια που πηγάζουν πάνω από τη Μπάαλμπεκ: τον Ορόντη, που ρέει προς βορρά, και τον Λιτάνι (τον αρχαίο Λεόντη), που ρέει προς νότο μέχρι το τέλος της κοιλάδας, όπου και στρέφεται απότομα προς τα δυτικά και, διασχίζοντας τον νότιο Λίβανο, χύνεται στη Μεσόγειο. Ο Ορόντης εισέρχεται στη Συρία και τελικώς φθάνει ως τη Μεσόγειο μέσα σε τουρκικό έδαφος. Ένας τρίτος, μικρότερος ποταμός, ο Ναχρ Μπαράντα, που διαρρέει τη Δαμασκό, έχει την πηγή του στον Αντιλίβανο.
Αριθμητικά και άλλα δεδομένα
thumb|right|285px|Χάρτης του Λιβάνου
Έκταση: Ολική: 10.452 τ.χλμ. Εσωτερικά ύδατα: 0 τ.χλμ.
Χερσαία σύνορα: Ολικό μήκος: 454 χλμ Συνορεύουσες χώρες και μήκος συνόρων: Συρία 375 χλμ., Ισραήλ 79 χλμ.
Μήκος ακτογραμμής: 225 χλμ.
Χωρικά ύδατα: 12 ναυτικά μίλια (22,2 χλμ.)
Φυσικοί πόροι Ασβεστόλιθος, σιδηρομετάλλευμα, αλάτι, καλλιεργήσιμη γη. Σημαντικός πόρος είναι και η επάρκεια σε γλυκό νερό σε μια περιοχή με έλλειψή του.
Χρήσεις γης: Αρόσιμη γη: 10,72% Μόνιμες καλλιέργειες: 12,06% Υπόλοιπο: 77,22% (2011)
Ολικοί ανανεώσιμοι υδάτινοι πόροι: 4,5 km3 (2011)
Το νερό στον Λίβανο
Το νερό μειώνεται στον Λίβανο εξαιτίας της κλιματικής αλλαγής. Οι περισσότερες βροχοπτώσεις στη χώρα σημειώνονται τους μήνες του χειμώνα και τα τελευταία 45 χρόνια το Υπουργείο Περιβάλλοντος του Λιβάνου εκτιμά ότι έχουν μειωθεί συνολικά κατά 5 ως 20%. Η παραλιακή λωρίδα δέχεται περίπου 2.000 χιλιοστόμετρα μέση ετήσια βροχόπτωση (τετραπλάσια της Αθήνας), ενώ η Κοιλάδα Μπεκάα στα ανατολικά μόλις 200 χιλιοστόμετρα. Το 2004, μόλις το 21% των νοικοκυριών του Λιβάνου είχαν συνεχή υδροδότηση κατά τους θερινούς μήνες. Προβλέπεται ότι στο μέλλον η μέση θερμοκρασία θα είναι υψηλότερη, ενώ η ετήσια βροχόπτωση λιγότερη με μακρότερες περιόδους ξηρασίας, κάτι που θα οδηγήσει σε ακόμα μικρότερη διαθεσιμότητα νερού. Σύμφωνα με το Υπουργείο Περιβάλλοντος της χώρας, υπάρχουν αρκετοί παράγοντες που συντελούν στη μείωση της επάρκειας σε νερό: οι μη βιώσιμες πρακτικές διαχειρίσεως των αποθεμάτων, η αυξανόμενη ζήτηση για νερό από όλους τους τομείς της οικονομίας, η ρύπανση των νερών κ.ά. . Ο Λίβανος έχει παλέψει με την ανεπάρκεια των υπηρεσιών υδρεύσεως και αποχετεύσεως επί δεκαετίες. Οι παράγοντες με τη μεγαλύτερη επίδραση είναι βέβαια η αύξηση του πληθυσμού, η αστικοποίηση (το 88% του πληθυσμού τώρα είναι αστικός), η οικονομική ανάπτυξη και η κλιματική αλλαγή. Τα τελευταία χρόνια, ο αυξημένος πληθυσμός εξαιτίας της εισροής πολλών προσφύγων από τη Συρία επέτεινε τα προβλήματα υδρεύσεως. Κάποια νέα προγράμματα έχουν προταθεί για την αναδιάρθρωση του τομέα υδρεύσεως. Σήμερα περισσότερο από 48% του νερού που διοχετεύει το δημόσιο/δημοτικό σύστημα υδροδοτήσεως χάνεται από διαρροές. Επιπλέον, τα δίκτυα αποχετεύσεως είναι ανεπαρκή, ή και ανύπαρκτα σε μερικές περιοχές. Σε εφαρμογή βρίσκεται ένα πρόγραμμα του Υπουργείου Περιβάλλοντος του Λιβάνου σε συνεργασία με το Πρόγραμμα των Ηνωμένων Εθνών για την Ανάπτυξη (UNDP) για τη συλλογή του νερού της βροχής από τις πάνω επιφάνειες των αγροτικών θερμοκηπίων. Αποθηκεύοντας αυτό το νερό για χρήση στους κρίσιμους θερινούς (και πρώτους φθινοπωρινούς) μήνες, οπότε οι βροχές είναι σπάνιες, μειώνεται ο κίνδυνος υφαλμυρώσεως του υδροφόρου ορίζοντα από υπεράντληση. Προτείνονται επίσης σχέδια για τη χρήση ανακυκλωμένου νερού του αποχετευτικού συστήματος από τον αγροτικό τομέα για την εξοικονόμηση νερού. Σήμερα, πάνω από το 92% των οικιακών αποβλήτων του Λιβάνου χύνεται ανεπεξέργαστο στα ποτάμια και στη θάλασσα.
Επίδραση των Σύρων προσφύγων στους φυσικούς πόρους
Στις αρχές του 2015 υπήρχε 1,3 εκατομμύριο Σύρων προσφύγων στον Λίβανο, και αναμενόταν ότι αυτός ο αριθμός θα είχε φθάσει το 1,8 εκατομμύριο μέχρι τον Δεκέμβριο του 2015. «Καθώς η παραμονή τους παρατείνεται και τα χρήματά τους εξαντλούνται, η κοινωνικοοικονομική τους κατάσταση επιδεινώνεται.» Από τους Σύρους πρόσφυγες που γεννήθηκαν στον Λίβανο, το 72% δεν διαθέτει επίσημο πιστοποιητικό γεννήσεως. Η πλειονότητα των προσφύγων έχει καταλύσει στη περιοχή της Κοιλάδας Μπεκάα. Εξαιτίας της εισροής προσφύγων ο Λίβανος έχει επιπλέον υποφέρει οικονομικά από τη μείωση του εμπορίου, του τουρισμού και των επενδύσεων. Σύμφωνα με μία εκτίμηση της Παγκόσμιας Τράπεζας στην αρχή της προσφυγικής κρίσεως, ο οικονομικός αντίκτυπός της στον Λίβανο ίσως να ανέλθει σε 7 δισεκατομμύρια ευρώ. Οι δημόσιες υποδομές βρίσκονται επίσης σε υπό μεγάλη πίεση ως αποτέλεσμα της εισροής προσφύγων. Μια εκτίμηση του ΟΗΕ και συνεργαζόμενων υπηρεσιών έχει δείξει ότι περισσότερο από τα δύο τρίτα των προσφύγων δεν είναι σε θέση να ικανοποιήσουν τις κανονικές απαιτήσεις του οργανισμού τους σε τροφή. , ενώ το 72% δέχονται κάθε μήνα βοήθεια σε τρόφιμα από το WFP (Παγκόσμιο Πρόγραμμα Τροφίμων). Ωστόσο, το 2015 το WFP απώλεσε χρηματοδότηση και αναγκάστηκε να μειώσει την αξία των κουπονιών τροφίμων κατά 40%. Γενικά, ο Λίβανος χρειάζεται περισσότερη διεθνή βοήθεια προκειμένου να συντηρήσει τον πληθυσμό των προσφύγων μακροπρόθεσμα.
Γεώργιος Α΄ Αλεξανδρείας
Ο Γεώργιος Α΄ ήταν Έλληνας Πατριάρχης της Αλεξάνδρειας μεταξύ των ετών 621 και 631, που διαδέχθηκε τον Άγιο Ιωάννη Ε΄ τον Ελεήμονα.
Μία βιογραφία του Αγίου Ιωάννη του Χρυσόστομου, που αναφαίρεται από τον Άγιο Φώτιο στη Μυριόβιβλο, αποδίδεται στον Γεώργιο Α΄, καθώς και αποσπάσματα σχολίων στο Ψαλμό 2.
Παραπομπές
Κατηγορία:Πατριάρχες Αλεξανδρείας και πάσης Αφρικής
Πυλωροί Γρεβενών
Οι Πυλωροί είναι ορεινό χωριό της περιφερειακής ενότητας Γρεβενών σε υψόμετρο 730 μέτρα.
Γεωγραφία - Ιστορία
Οι Πυλωροί βρίσκονται προς τα βορειοανατολικά όρια με την περιφερειακή ενότητα Κοζάνης, σε απόσταση 25,5 χλμ. ανατολικά. από τα Γρεβενά. Το χωριό είναι κτισμένο στις νότιες πλαγιές του όρους Κίσσαβος (με υψόμετρο 1904 μ.) που έχει πανοραμική θέα προς τη Πίνδο, τα Χάσια και το Σινιάτσικο (Ασκιό). Νότια του χωριού περνάει ο χείμαρρος Ποταμιά που καταλήγει δυτικά στον Αλιάκμονα. Η εκκλησία των Αγίων Αποστόλων, μαζί με αυτή του Αγίου Αθανασίου στο Δοτσικό έχει χαρακτηριστεί από το 1987 ως ιστορικά διατηρητέα μνημεία γιατί αποτελούν αξιόλογα μνημεία εκκλησιαστικής αρχιτεκτονικής και ζωγραφικής του 18ου αιώνα. Ως οικισμός αναφέρεται το 1918 στο ΦΕΚ 260Α - 31/12/1918 να προσαρτάται στην τότε κοινότητα Κοπρίβης (Κνίδης). Σύμφωνα με το σχέδιο Καλλικράτης αποτελούν τη τοπική κοινότητα Πυλωρών που ανήκει στη δημοτική ενότητα Βεντζίου του Δήμου Γρεβενών και σύμφωνα με την απογραφή 2011 έχει πληθυσμό 69 κατοίκους.
Παραπομπές
Κατηγορία:Δήμος Γρεβενών Πυλωροί
Χιρχάταλα
Το Χιρχατάλα (επίσης, Χυρχάτα και Χυρχατάλα) αποτελεί χωριό και δήμο της επαρχίας Καμπάλα του βορειοανατολικού Αζερμπαϊτζάν. Έχει πληθυσμό 1,392 κατοίκων.
Παραπομπές
Κατηγορία:Κατοικημένες περιοχές στην Επαρχία Καμπάλα
Ίνγκριντ Αλεξάνδρα της Νορβηγίας
Η Ίνγκριντ Αλεξάνδρα της Νορβηγίας (Νορβηγικά: Ingrid Alexandra av Norge, 21 Ιανουαρίου 2004 -) είναι το μεγαλύτερο παιδί του Διαδόχου Πρίγκιπα Χάακον και δεύτερη στη σειρά της γραμμής διαδοχής του Νορβηγικού θρόνου. Αναμένεται να γίνει η δεύτερη γυναίκα μονάρχης της Νορβηγίας, μετά τη Βασίλισσα Μαργαρίτα από τον 15ο αιώνα.
Γέννηση
Η μητέρα της, η Διάδοχος Πριγκίπισσα Μέτε-Μάριτ, έχει ένα γιο, τoν Μάριους Μπόργκ Χόιμπι, γεννημένο το 1997 από μια προηγούμενη σχέση της. Μετά τη γέννηση της Ingrid Alexandra, η βασιλική οικογένεια γνώρισε μια άνοδο της δημοτικότητας της.
Στις 17 Απριλίου 2004 η Ίνγκριντ Αλεξάνδρα βαφτίστηκε από τον επίσκοπο Γκούναρ Στόλσετ στο παρεκκλήσι του Βασιλικού Παλατιού του Όσλο. Νονοί της ήταν ο παππούς της, βασιλιάς Χάραλντ Ε΄, η θεία της, Πριγκίπισσα Μάρθα Λουίζα, ο Διάδοχος Πρίγκιπας της Δανίας, η Διάδοχος Πριγκίπισσα της Σουηδίας, ο Πρίγκιπας των Αστουριών και η γιαγιά της Μάριτ Τίεσεμ. Ο Διάδοχος Πρίγκιπας της Δανίας και ο Πρίγκιπας των Αστουριών, δεν ήταν σε θέση να παρευρεθούν στην βάφτιση λόγω των αντίστοιχων γάμων τους και είχαν προγραμματιστεί να λάβουν χώρα μέσα σε ένα μήνα από την βάφτιση.
Τιμητικές διακρίσεις
Νορβηγικές
Εξωτερικοί σύνδεσμοι
Ινγκριντ Αλεξανδρα Κατηγορία:Πριγκίπισσες της Νορβηγίας
Ευαγγελία Μιχελή-Τζανάκου
Η Ευαγγελία Μιχελή-Τζανάκου (22 Μαρτίου 1942 – 24 Σεπτεμβρίου 2012) ήταν Ελληνίδα καθηγήτρια βιοϊατρικής μηχανικής και διευθύντρια των Εργαστηρίων Υπολογιστικής Νοημοσύνης του Πανεπιστημίου Ρούτγκερς. Η Δρ. Μιχελή-Τζανάκου ήταν επίσης ιδρυτικό μέλος του Αμερικανικού Ινστιτούτου Ιατρικής και Βιολογικής Μηχανικής (AIMBE), μέλος του Ινστιτούτου Ηλεκτρονικών και Ηλεκτρολόγων Μηχανικών (IEEE), και μέλος της Ακαδημίας Ιατρικής του Νιου Τζέρσεϊ. Το πεδίο ενδιαφέροντος της περιλάμβανε τα νευρωνικά δίκτυα, την επεξεργασία πληροφοριών από τον εγκέφαλο, την επεξεργασία εικόνων και σημάτων σε εφαρμογές της βιοϊατρικής, την τηλεϊατρική, τη μαστογραφία, τα ακουστικά βαρηκοΐας και τα ηλεκτρονικά ισοδύναμα των νευρώνων. Το 1974 έγινε το επίκεντρο του παγκοσμίου ενδιαφέροντος όταν εφηύρε τον πρώτο εγκέφαλο σε περιβάλλον διεπαφής υπολογιστή (BCI) με τη χρήση του αλγορίθμου της, ALOPEX. Η μέθοδος αυτή χρησιμοποιήθηκε για τη μελέτη της νόσου Πάρκινσον. Ο αλγόριθμος ALOPEX χρησιμοποιήθηκε επίσης για την επεξεργασία σημάτων, επεξεργασία εικόνων και αναγνώριση προτύπων. Απεβίωσε στις 24 Σεπτεμβρίου 2012, μετά από μακροχρόνια αντιμετώπιση του καρκίνου.
Η Ευαγγελία Μιχελή-Τζανάκου γεννήθηκε στην Αθήνα και έλαβε το πτυχίο της στη Φυσική από το Εθνικό και Καποδιστριακό Πανεπιστήμιο Αθηνών το 1968. Συνέχισε τις σπουδές της στο Πανεπιστήμιο των Συρακουσών στις ΗΠΑ, από όπου έλαβε το μεταπτυχιακό της το 1974, και το διδακτορικό της το 1977, και πάλι στον κλάδο της Φυσικής
Επιπρόσθετη ανάγνωση
Κατηγορία:Έλληνες μηχανικοί Κατηγορία:Έλληνες φυσικοί Κατηγορία:Έλληνες βιολόγοι Κατηγορία:Έλληνες πανεπιστημιακοί Κατηγορία:Απόφοιτοι Εθνικού και Καποδιστριακού Πανεπιστημίου Αθηνών
Βερντιτζανάν Καντινεφέντι
Η Βερντιτζανάν Καντινεφέντι (Οθ. Τούρκικα:ورد جنان قادين‎) (Τούρκικα: Verdicenan Kadınefendi, 1830 - 9 Δεκεμβρίου 1889) ήταν η τρίτη σύζυγος του σουλτάνου Αμπντούλ Μετζίτ Α΄ της Οθωμανικής Αυτοκρατορίας.
Ο πλήρης τίτλος ήταν: Devletlu İsmetlu Üçüncü Verdicenan Kadın Efendi Hazretleri
Βιογραφία
Η Βερντιτζανάν Καντινεφέντι γεννήθηκε το 1830 στο Σουχούμι, και ήταν κόρη του Καϊτούκ Τζιόρτζι Ατσμπά και της συζύγου του Γελισαβέτα Χανίμ. Είχε δυο αδελφούς, τον Ισλάμ Μπέη και τον Αχμέτ Μπέη και δυο αδελφές, την Πιριμριούζ Χανίμ και την Εμπρουβάζ Χανίμ. Ήταν θεία του πατέρα της Φατμά Πεσέντ Χανιμεφέντι, συζύγου του σουλτάνου Αμπντούλ Χαμίτ Β΄.
Στις 9 Δεκεμβρίου 1844 γέννησε την κόρη της Μουνιρέ Σουλτάν. Τον Αύγουστο το 1845 έλαβε την πέμπτη θέση της αυτοκρατορικής συζύγου. Στις 3 Δεκεμβρίου 1847 γέννησε τον γιο της, Ηγεμόνα Αχμέτ Κεμαλεντίν Εφέντι στο Παλάτι Τσιραγάν. Τον Νοέμβριο του 1851 έλαβε την τέταρτη θέση της αυτοκρατορικής συζύγου και τον Οκτώβριο του 1852 έλαβε την τρίτη θέση της αυτοκρατορικής συζύγου.
Μετά τον θάνατο της Γκιουλουστού Σουλτάν μιας άλλης συζύγου του Αμπντούλ Μετζίτ, η κόρη της Μεντιχά Σουλτάν δόθηκε στην Βερντιτζανάν για να την φροντίσει. Το 1879 η Βερντιτζανάν έπαιξε μεγάλο ρόλο στον γάμο της Μεντιχά Σουλτάν με τον Σαμιπασαζαντέ Νετζίπ Μπέη.
Η Βερντιτζανάν Καντινεφέντι πέθανε στις 9 Δεκεμβρίου 1889 στο Παλάτι Φεριγιέ σε ηλικία 59 ετών. Είναι θαμμένη στο Γενί Τζαμί στην Κωνσταντινούπολη.
Πηγές
Κατηγορία:Σουλτάνες της Οθωμανικής Αυτοκρατορίας
Παύλος Αλεξανδρείας
Ο Πατριάρχης Παύλος της Αλεξάνδρειας ήταν Έλληνας Πατριάρχης της Αλεξάνδρειας μεταξύ των ετών 537 και 542.
Εκλέχτηκε Πατριάρχης το 537, όταν η Ορθόδοξη Εκκλησία της Αλεξάνδρειας, η οποία είχε προηγουμένως αναγνωρίσει τον Μονοφυσίτη Θεοδόσιο Α΄, στη συνέχεια εξόρισε τον Γαϊανό. Ήταν ο πρώτος αρνητής της Δ΄ Συνόδου της Χαλκηδόνας. που εκλέχθηκε Πατριάρχης από το 482. Καταδικάστηκε από τη Σύνοδο της Γάζας, αλλά αργότερα αποκαταστάθηκε.
Αυτές οι εκλογές ήταν ο τελικός διαχωρισμός μεταξύ της γενεάς των Μονοφυσιτών και αυτής των Ορθοδόξων, που διαρκεί μέχρι σήμερα.
Βιβλιογραφικές αναφορές
Κατηγορία:Πατριάρχες Αλεξανδρείας και πάσης Αφρικής
Γιώργος Βογιατζής
Ο Γιώργος Βογιατζής (6 Δεκεμβρίου 1945) είναι Έλληνας ηθοποιός.
Σταδιοδρομία ως ηθοποιός
Το ντεμπούτο του Βογιατζή έγινε στην ταινία Ζορμπάς (1964) του Μιχάλη Κακογιάννη. Επανεμφανίστηκε τρία χρόνια αργότερα στο σπαγγέτι γουέστερν Killer Kid.
Τιμόθεος Δ΄ Αλεξανδρείας
Ο Tιμόθεος Δ΄ (απεβ. στις 20 Φεβρουαρίου 535) ήταν ο Πατριάρχης της Αλεξάνδρειας από το 517.
Γιώργος Βογιατζής
Σταδιοδρομία ως ηθοποιός
Στη συνέχεια, πρωταγωνίστησε στην ταινία Τα χρόνια της φωτιάς του Μοχάμεντ Λάκνταρ Αμίνα (1975). Στην ταινία The Ballad of Mamluk Abdelhafidh Bouassida (1982), έπαιξε τον ομώνυμο ρόλο μαζί με τους Μπεκίμ Φεχμίου και Ειρήνη Παπά. Έπαιξε επίσης τον Ιωσήφ μαζί με την Ολίβια Χάσεϊ (Μαρία) στην τηλεοπτική παραγωγή του Φράνκο Τζεφιρέλι Ο Ιησούς από τη Ναζαρέτ το 1977, στην οποία απεικόνιζε έντονα έναν ισχυρό, αλλά ταπεινό άνθρωπο.
Τιμόθεος Δ΄ Αλεξανδρείας
Θεωρείται ο 32ος πάπας της Κοπτικής Εκκλησίας ως Τιμόθεος Γ΄, καθώς οι Κόπτες δεν αναγνωρίζουν ως Τιμόθεο Γ΄ τον Τιμόθεο Σαλοφακίολο.
Γιώργος Βογιατζής
Σταδιοδρομία ως ηθοποιός
Στα επόμενα χρόνια, η σταδιοδρομία του χωρίστηκε ανάμεσα στην τηλεόραση και τον κινηματογράφο, από τη μία χώρα στην άλλη: από τη γαλλική σειρά X με τον Πιέρ Μαλέτ, την ταινία The Little Drummer Girl του Τζορτζ Ρόι Χιλ, μαζί με τη Ντάιαν Κίτον, ένα επεισόδιο του Miami Vice και την ταινία Η διπλή ζωή της Τζούλια του Πίτερ Ντελ Μόντε, με την Κάθλιν Τέρνερ. Μετά από έναν ρόλο μαζί με τον Κλάους Κίνσκι και τον Χάρβεϊ Καϊτέλ, ο Βογιατζής έπαιξε τον απαγωγέα στο Frantic του Ρόμαν Πολάνσκι. Την ίδια χρονιά, εμφανίστηκε στη σειρά «The Fortunate Pilgrim» του Μάριο Πούζο, με την Σοφία Λόρεν να διανέμει τους ρόλους. Ο Βογιατζής βρήκε τον Κίνσκι στο Vampire in Venice και στο Rosso veneziano του Ετιέν Περιέ και το 1989, εμφανίστηκε σε ένα επεισόδιο της αμερικανικής τηλεοπτικής σειράς China Beach.
Τιμόθεος Δ΄ Αλεξανδρείας
Βιβλιογραφία
Κατηγορία:Πατριάρχες Αλεξανδρείας και πάσης Αφρικής
Γιώργος Βογιατζής
Σταδιοδρομία ως ηθοποιός
Έπαιξε επίσης στην ταινία τρόμου Vortice mortale και το Ντετέκτιβ Ζάρα, τον ήρωα Πάρη Αριστείδη σε σειρά του 1991.
Το 1997, έπαιξε τον Αγαμέμνονα στην τηλεοπτική υπερπαραγωγή Οδύσσεια, που παρήγαγε ο Αντρέι Κοντσαλόφσκι και συμμετείχε μαζί με τους Κλαούντια Καρτνινάλε και Γκάι Μπεντό στην ταινία της Ρασίντα Κριμ Κάτω από τα πόδια των γυναικών. Από τότε, τα έργο του περιλαμβάνουν: μία ταινία περιπέτειας και φαντασίας σκηνοθετημένη από τον Πούπι Αβάτι το 2001 (με τους Ραούλ Μπόβα, Έντουαρντ Φούρλονγκ, Στάνισλας Μερχάρ και Φ. Μάρεϊ Έιμπραχαμ), Swept Away του Γκάι Ρίτσι (στο ρόλο του καπετάνιου) και Without Borders (2010) μαζί με το Γιώργο Χωραφά και το Σέιμουρ Κασέλ.
Ο Γιώργος Βογιατζής παραμένει ενεργός στην Ελλάδα και την Ιταλία.
== Ταινιογραφία ==
Εξωτερικοί σύνδεσμοι
Κατηγορία:Έλληνες άνδρες ηθοποιοί τηλεόρασης Κατηγορία:Έλληνες άνδρες ηθοποιοί κινηματογράφου
Οικογένεια Λαιμού
Η οικογένεια Λαιμού κατάγεται από τις Οινούσσες της Χίου. Η ενασχόλησή της με τη ναυτιλία ξεκινά το 1905 με την απόκτηση του ατμόπλοιου "Μαριέττα Ράλλη" από κοινού με τις Οικογένειες Πατέρα και Χατζηπατέρα. Στη συνέχεια χωρίστηκε σε τέσσερις κλάδους: του Κωνσταντή Μιχαήλ Λαιμού, του Χρήστου Μιχαήλ Λαιμού, του Αντωνίου Γ. Λαιμού (Παπαλαιμού) και του Ιωάννη Κωνσταντή Λαιμού. Είναι μία από τις πλέον πολυπληθείς του ελληνικού εφοπλισμού.
Διακήρυξη του Ποουάνιετς
Η διακήρυξη παρείχε στους χωρικούς την προσωπική ελευθερία, δικαίωμα για βοήθεια από το κράτος ενάντια στις καταχρήσεις της πολωνικής αριστοκρατίας (σλάχτα) και τους έδωσε συγκεκριμένα δικαιώματα ιδιοκτησίας στη γη που καλλιεργούσαν. Αν και αυτός ο νέος νόμος δεν τέθηκε ποτέ πλήρως σε εφαρμογή και δέχτηκε μποϊκοτάζ από μεγάλο μέρος της σλάχτα, προσέλκυσε επίσης πολλούς χωρικούς στις τάξεις των επαναστατών, με αποτέλεσμα τον σχηματισμό του διάσημου πεζικού των χωρικών kosynierzy (δρεπανοφόροι), όπου ο πιο διάσημος από αυτούς, ο Βόιτσεχ Μπάρτος Γκουοβάτσκι, έγινε ένας από τους ήρωες της εξέγερσης. Ήταν η πρώτη φορά στην ιστορία της Πολωνίας που οι αγρότες θεωρούνταν επίσημα ως μέρος του έθνους, με τη λέξη να είναι προηγουμένως ίση με το σλάχτα.
Οικογένεια Λαιμού
Πηγές
Κατηγορία:Ιστορικές οικογένειες της Χίου Λ
Διακήρυξη του Ποουάνιετς
Αυτή ήταν η δεύτερη νομική πράξη που εκδόθηκε από το μεταρρυθμισμένο πολωνικό κράτος (το πρώτο ήταν το Σύνταγμα της 3ης Μαΐου 1791, που θεωρείται το δεύτερο παλαιότερο σύνταγμα στον κόσμο και ήταν η επέκταση της 4ης πράξης αυτού του συντάγματος. Ήταν επίσης η τελευταία νομική πράξη της Κοινοπολιτείας, και ακριβώς όπως το σύνταγμα που το κατέστησε δυνατό, είχε σύντομη διάρκεια ζωής και αμελητέο αντίκτυπο στους περισσότερους πολίτες της Κοινοπολιτείας. Σε πολλά μέρη όπου οι επαναστατικές δυνάμεις δεν μπορούσαν να το επιβάλουν, η τοπική σλάχτα απλώς αγνοούσε τη διακήρυξη. Ωστόσο, τα νέα της διακήρυξης εξαπλώθηκαν μεταξύ των χωρικών και διατηρήθηκαν ζωντανά από τους επαναστάτες και πατριώτες Πολωνούς. Τις επόμενες δεκαετίες, αφού οι διαμελισμοί της Πολωνίας τερμάτισαν την ύπαρξη της Πολωνίας ως ξεχωριστού κράτους, έγινε ένα από τα σύμβολα της πολωνικής ιστορίας.
Η διακήρυξη παραχωρούσε στους χωρικούς τα εξής:
Περαιτέρω ανάγνωση
Κατηγορία:Εξέγερση του Κοστσιούσκο Κατηγορία:Νομική ιστορία της Πολωνίας Κατηγορία:Εθνικά όργανα για τα ανθρώπινα δικαιώματα Κατηγορία:Δουλοπαροικία Ποουανιετς
Σβέρε Μάγκνους της Νορβηγίας
Ο Σβέρε Μάγκνους της Νορβηγίας (Νορβηγικά: Sverre Magnus av Norge, 3 Δεκεμβρίου 2005 -) είναι το νεότερο παιδί του Διαδόχου Πρίγκιπα Χάακον και τρίτος στη σειρά της γραμμής διαδοχής του Νορβηγικού θρόνου, αμέσως μετά τον πατέρα του και την αδελφή του Πριγκιπισσα Ίνγκριντ Αλεξάνδρα.
Γέννηση
Γεννήθηκε στις 3 Δεκεμβρίου 2005 στο Πανεπιστημιακό Νοσοκομείο Ρικσοσπιτάλετ του Όσλο, είναι το δεύτερο παιδί του Διαδόχου Πρίγκιπα Χάακον και της Διαδόχου Πριγκίπισσας Μέτε-Μάριτ. Έχει μια μεγαλύτερη αδελφή την Πριγκιπισσα Ίνγκριντ Αλεξάνδρα και ένα μεγαλύτερο ετεροθαλή αδελφό τον Μάριους Μπόργκ Χόιμπι από μια σχέση της μητέρας του.
Στις 4 Μαρτίου 2006 ο Σβέρε Μάγκνους βαφτίστηκε από τον επίσκοπο Όλε Κρίστιαν Κβάρμε στο παρεκκλήσι του Βασιλικού Παλατιού του Όσλο. Νονοί του ήταν ο Έσπεν Χόιμπι (αδελφός της μητέρας του), η Διάδοχος Πριγκίπισσα της Ολλανδίας, ο Τέως Διάδοχος Πρίγκιπας της Ελλάδας, η Ροσάριο Ναδάλ, o Μπιόρν Στανισλάντ και η Μαριάννα Γιέλεστα (φίλοι των γονιών του).
Τιμητικές διακρίσεις
Νορβηγικές
Εξωτερικοί σύνδεσμοι
Κατηγορία:Οίκος του Γκλύξμπουργκ
Κατάλογος προέδρων της Κόστα Ρίκα
Ακολουθεί ένας κατάλογος με τους προέδρους και τους αρχηγούς κράτους της Κόστα Ρίκα από τότε που η Κεντρική Αμερική ανεξαρτητοποιήθηκε από την Ισπανία. Από το 1824 έως το 1838 η Κόστα Ρίκα ήταν ένα κράτος εντός της Ομόσπονδης Δημοκρατίας της Κεντρικής Αμερικής. Έκτοτε αποτελεί ένα ανεξάρτητο κράτος.
Παραπομπές
Πρόεδροι της Κόστα Ρίκα Κοστα Ρικα
Συμμετοχή των Νήσων Κέιμαν στους Ολυμπιακούς Αγώνες
Μετά την ανεξαρτησία της Τζαμάικα το 1962, τα νησιά Κέιμαν έγιναν ξεχωριστό Βρετανικό Υπερπόντιο Έδαφος. Η Εθνική Ολυμπιακή Επιτροπή τους ιδρύθηκε το 1973 και αναγνωρίστηκε από τη Διεθνή Ολυμπιακή Επιτροπή στις 19 Ιουλίου 1976, σε σύνοδο στο Μόντρεαλ. Αυτό έδωσε την ευκαιρία στα νησιά να πραγματοποιήσουν το ντεμπούτο τους στην Ολυμπιάδα εκείνης της χρονιάς με 2 αθλητές.
Από τότε και με εξαίρεση τους Θερινούς Ολυμπιακούς Αγώνες του 1980, τα νησιά Κέιμαν έχουν λάβει μέρος σε όλες τις διοργανώσεις Θερινών Ολυμπιακών Αγώνων, καθώς και σε δύο Χειμερινές Ολυμπιάδες, χωρίς να έχουν κατακτήσει κάποιο μετάλλιο έως και σήμερα. Η μεγαλύτερη επιτυχία τους σημειώθηκε από τη Σάιντονι Μάδερσιλ το 2008, όταν κατέλαβε την όγδοη θέση στα 200 μέτρα γυναικών του στίβου.
Εξωτερικοί σύνδεσμοι
Νησοι Κειμαν Κατηγορία:Αθλητισμός στις Νήσους Κέιμαν
Συΐδες
Οι συΐδες (επιστ. ονομ.: Suidae) είναι μια βιολογική οικογένεια στην οποία ανήκουν τα γουρούνια. Εκτός από τα πολυάριθμα απολιθώματα, γύρω στα δεκαέξι σωζόμενα είδη είναι αναγνωρίσιμα σήμερα, τα οποία κατατάσσονται σε τέσσερις έως οχτώ γένη. Η οικογένεια περιλαμβάνει το οικόσιτο γουρούνι (Sus scrofa domesticus ή Sus domesticus), εκτός από πολλά είδη άγριων χοίρων, όπως ο Αγριόχοιρος (Sus scrofa scrofa), ο Ελαφόχοιρος (Babyrousa babyrussa), ο Φακόχοιρος (Phacochoerus aethiopicus), ο Κόκκινος ποταμόχοιρος (Potamochoerus porcus) και ο Ποταμόχοιρος των θάμνων (Potamohoerus Larvatus). Όλοι οι συΐδες είναι ντόπιοι στον Παλαιό Κόσμο, κυμαινόμενοι στην Ασία και τα νησιά της, την Ευρώπη και την Αφρική. Ο οδοντικός τύπος τους είναι ο εξής:
Στην Ελλάδα απαντά το αγριογούρουνο ή αγριόχοιρος (Sus scrofa).
Χάνζα Γιογκέντρα
Η Δρ Hansa Yogendra (γεν. 1947) είναι ινδή γκουρού γιόγκα, συγγραφέας, ερευνήτρια και τηλεοπτική προσωπικότητα. Είναι διευθύντρια του Ινστιτούτου Γιόγκα στη Βομβάη, που ιδρύθηκε από τον πεθερό της Shri Yogendra. Είναι ένας κυβερνητικός μη κερδοσκοπικός οργανισμός και το παλαιότερο οργανωμένο κέντρο γιόγκα στον κόσμο, που ιδρύθηκε το 1918.
Ήταν παρουσιαστής της τηλεοπτικής σειράς Γιόγκα για μια καλύτερη ζωή (Yoga for Better Living), που προβλήθηκε στο DD National τη δεκαετία του 1980. Είναι πρόεδρος της Επιτροπής Πιστοποίησης Γιόγκα του Συμβουλίου Ποιότητας της Ινδίας (QCI) και Πρόεδρος του Διεθνούς Συμβουλίου Γιόγκα. Είναι η Αντιπρόεδρος της Ινδικής Ένωσης Γιόγκα.
Agents of S.H.I.E.L.D. (1ος κύκλος)
Η πρώτη σεζόν της αμερικανική τηλεοπτικής σειράς Agents of S.H.I.E.L.D., η οποία είναι βασισμένη στον οργανισμό S.H.I.E.L.D. (Strategic Homeland Intervention, Enforcement and Logistics Division) των Marvel Comics, περιστρέφεται γύρω από τον χαρακτήρα Φιλ Κόλσον και της ομάδας του από πράκτορες της S.H.I.E.L.D., στους οποίους αναθέτονται διάφορες επικίνδυνες υποθέσεις. Οι υποθέσεις επικεντρώνονται γύρω από Πρόγραμμα Σαρανταποδαρούσα και τον ηγέτη του, τον Μάντη, ενώ ο Κόλσον επίσης ψάχνει για απαντήσεις σχετικά με τη μυστηριώδη ανάσταση του μετά το θάνατο του στην ταινία Οι Εκδικητές. Είναι μέρος του Κινηματογραφικού Σύμπαντος της Marvel (MCU) και μοιράζεται την ίδια χρονική συνέχεια με τις ταινίες. Η σεζόν, που προβλήθηκε στο ABC από τις 24 Σεπτεμβρίου 2013, έως τις 13 Μαΐου 2014, αποτελείται από 22 επεισόδια, που παράχθηκαν από τα ABC Studios, την Marvel Television και την Mutant Enemy Productions, με τους Τζεντ Γουίντον, Μορίσσα Τανσαροέν και Τζέφρι Μπελ ως υπεύθυνους.
Ηθοποιοί και χαρακτήρες
thumb|right|Το καστ του Agents of S.H.I.E.L.D. στο Διεθνές Φεστιβάλ San Diego Comic-Con το 2013(Α-Δ: Γκρεγκ, Γουέν, Ντάλτον, Μπένετ, Κάστεκερ)
Ο Τζ. Όγκαστ Ρίτσαρντς παίζει τον Μάικ Πίτερσον στο πιλοτικό, έναν συνηθισμένο άνθρωπο που αποκτά εξαιρετικές δυνάμεις. Η Κόμπι Σμόλντερς επιστρέφει στο ρόλο της ως Μαρία Χιλ στο πιλοτικό μετά την εμφάνισή της στην ταινία Οι Εκδικητές. Ο Τζος Γουίντον δήλωσε: «Ήθελα πάρα πολύ να έχουμε την Κόμπι στο πιλοτικό, γιατί όσο κανείς άλλος, εκείνη είναι η S.H.I.E.L.D.. Είναι δροσερή και επιβλητική και έχει το ξηρό χιούμορ που παίζει τόσο καλά με τον Κλαρκ." Στο δεύτερο επεισόδιο, ο Σάμιουελ Λ. Τζάκσον επιστρέφει στο ρόλο του ως διευθυντής της S.H.I.E.L.D., Νικ Φιούρι.
Ο ηθοποιός Ρον Γκλας (Firefly και Serenity) εμφανίζεται επίσης στο πιλοτικό, ως ο Δρ. Στρέιτεν. Οι Ντέβιντ Κόνραντ και Ρουθ Νέγκα εμφανίζονται ως Ίαν Κουίν και Ρέινα, αντίστοιχα. Ο Ίαν Χαρτ εμφανίζεται ως ο Δρ. Φράνκλιν Χολ. Ο Τίτους Γουέλιβερ επανέλαβε τον ρόλο του ως πράκτορας Μπλέικ από την Marvel One-Shot ταινία μικρού μήκους Item 47 στο επεισόδιο "FZZT". Ο Μαξιμιλιάνο Χερνάντεζ επανέλαβε τον ρόλο του ως πράκτορας Τζάσπερ Σίτγουελ στο επεισόδιο "The Hub".
Αναμετάδοση
Η CTV ανακοίνωσε τον Ιούνιο του 2013 ότι κατέχει τα δικαιώματα μετάδοσης για τον Καναδά και η σειρά έκανε το ντεμπούτο της στις 24 Σεπτεμβρίου του 2013, σε ταυτόχρονη μετάδοση με την αμερικανική μετάδοση. Στις 22 Αυγούστου του 2013, επιβεβαιώθηκε ότι το Channel 4 θα μεταδώσει τη σειρά στο Ηνωμένο Βασίλειο και έκανε πρεμιέρα στις 27 Σεπτεμβρίου του 2013. Στην Αυστραλία, έκανε την πρεμιέρα στο Channel 7 στις 2 Οκτωβρίου του 2013, με την μετάδοση των πρώτων δύο επεισοδίων.
Ηνωμένου Βασιλείου
Τα στοιχεία παρέχονται από το BARB.
Εξωτερικοί σύνδεσμοι
Κατηγορία:Κύκλοι του Agents of S.H.I.E.L.D.
Πέτρος Δημητρίου
Ο Πέτρος Δημητρίου (Λάρνακα, 18 Απριλίου 1985) είναι Ελληνοκύπριος πολιτικός και κομματικό στέλεχος του ΔΗ.ΣΥ. Διετέλεσε διευθυντής του Γραφείου του Προέδρου της Δημοκρατίας κατά τη δεύτερη θητεία του Νίκου Αναστασιάδη και μέχρι τις 28 Φεβρουαρίου 2023 ο υφυπουργός παρά  τω Προέδρω της Κύπρου.
Βιογραφικά στοιχεία
Το 2004 αποφοίτησε από το Λύκειο Αγίου Νικολάου ακολουθώντας κατεύθυνση Θετικών Επιστημών και κατατάγηκε στην Στρατιωτική Σχολή Ευελπίδων, αλλά στον ένα χρόνο αποχώρησε για λόγους υγείας.
Αφού μέχρι το 2009 ακολούθησε τον κλάδο της Φυσικής στο Πανεπιστήμιο Κύπρου αποφοιτώντας με minor, τον Ιούλιο του 2012 αποφοίτησε από το Τμήμα Κοινωνικών και Πολιτικών Επιστημών του ίδιου πανεπιστημίου αποκτώντας πτυχίο senior στις Πολιτικές Επιστήμες και στην Κοινωνιολογία. Τον Ιούλιο του 2016 απέκτησε μεταπτυχιακό τίτλο στις Πολιτικές και Κοινωνικές Επιστήμες από το ίδιο πανεπιστήμιο Κύπρου. Πραγματοποίησε επίσης μεταπτυχιακές σπουδές στο War Studies Department του King’s College, University of London με ειδίκευση στις Διεθνείς Σχέσεις.
Πολιτική σταδιοδρομία
Κατά την διάρκεια των φοιτητικών του χρόνων διετέλεσε ηγετικό στέλεχος της Φοιτητικής Παράταξης Κυπρίων Πρωτοπορία του Πανεπιστημίου Κύπρου.
Τον Ιούλιο του 2012 εκλέχθηκε με τον συνδυασμό του στην έμμισθη θέση του Προέδρου της Εκτελεστικής Επιτροπής της Φοιτητικής Παράταξης Κυπρίων Πρωτοπορία κερδίζοντας τον συνδυασμό του ανθυποψηφίου του, Κωνσταντίνου Λετυμπιώτη, θέση την οποία κατείχε μέχρι τον Αύγουστο του 2014.
Κατά τις ακαδημαϊκές χρονιές 2012-13 και 2013-14 συμμετείχε στην Παγκύπρια Ομοσπονδία Φοιτητικών Ενώσεων, της οποίας διετέλεσε και αντιπρόεδρος.
Διετέλεσε Πρόεδρος της ΝΕΔΗΣΥ από το 2014 μέχρι το 2018, περίοδος που συμμετείχε στο εκτελεστικό γραφείο του ΔΗΣΥ. Συγκεκριμένα, το Νοέμβριο του 2014 ανέλαβε χωρίς εκλογές τη θέση του προέδρου της ΝΕΔΗΣΥ διαδεχόμενος τον εκπαιδευτικό Σωκράτη Φράγκου. Στο εκλογικό συνέδριο του 2015 παρέμεινε χωρίς ανθυποψήφιο στην προεδρία.
Στις 13 Φεβρουαρίου 2018 ο Πρόεδρος της Δημοκρατίας, Νίκος Αναστασιάδης, ανακοίνωσε τον διορισμό του Δημητρίου στην θέση του διευθυντή του Γραφείου του Προέδρου της Κυπριακής Δημοκρατίας. Την 1η Μαρτίου ανέλαβε και επίσημα καθήκοντα, διαδεχόμενος τον Μιχάλη Σοφοκλέους. Τον Δημητρίου διαδεχτηκε στην προεδρία της ΝΕΔΗΣΥ στις 14 Απριλίου ο Θεόδουλος Ιωάννου.
Τον Ιούνιο του 2019 δημοσίευμα εφημερίδας «Χαραυγή» ανέφερε ότι ο Δημητρίου συνελήφθη στη Ρουμανία για την πρόκληση έντασης πριν από αεροπορική πτήση. Ο ίδιος διέψευσε το περιστατικό.
Στις 20 Ιουνίου 2022 ανακοινώθηκε ο διορισμός του στη θέση του υφυπουργού παρά τω Προέδρω στην κυβέρνηση Αναστασιάδη, με ημερομηνία ανάληψης καθηκόντων την 27η Ιουνίου.
Στο πλαίσιο της προεκλογικής περιόδου για τις κυπριακές προεδρικές εκλογές του 2023, υποστήριξε την υποψηφιότητα του προέδρου του ΔΗΣΥ, Αβέρωφ Νεοφύτου, εκτελώντας χρέη επιτελάρχη. Μετά την ήττα του Νεοφύτου στις εκλογές, δήλωσε στο Πολιτικό Γραφείο του κόμματος πως δεν τάσσεται υπέρ κανενός από τους δύο υποψήφιους στον β' γύρο.
Ντομπρίνια
Ο Ντομπρίνια ήταν ο μητρικός θείος του Βλαδίμηρου Α' του Κιέβου και δάσκαλός του.
Βιογραφία
Είναι σχεδόν βέβαιο ότι η αδερφή του Μαλούσα ήταν η μητέρα του Βλαδίμηρου. Είναι επίσης ότι η δυναστεία του Ντομπρίνια ως posadnik στο Νόγκβοροντ συνεχίστηκε από τον γιο του Κωνσταντίν Ντομπρινίτς και τον εγγονό του Οστρομίρ. Σύμφωνα με τα χρονικά του Νόγκβοροντ, εκείνος προέτρεψε τον Σβιάτοσλαβ Α΄ του Κιέβου να στείλει τον νόθο γιο του, τον Βλαδίμηρο, να κυβερνήσει στο Νόγκβοροντ με τον Ντομπρίνια για δάσκαλό του. Εννέα χρόνια αργότερα, ο Ντομπρίνια έπεισε τον Βλαδίμηρο να αποσπάσει το Κίεβο από τον αδερφό του Γιάροπολκ. Στο δρόμο τους για το Κίεβο, η αρραβωνιαστικιά του Γιάροπολκ Ρογκνέντα αποκάλεσε την αδερφή του σκλάβα. Ο Ντομπρίνια πήρε την εκδίκησή του όταν η Ρογκνέντα βιάστηκε από τον Βλαδίμηρο. Όταν ο Βλαδίμηρος πήρε τον θρόνο του Κιέβου, ο Ντομπρίνια επέστρεψε στο Νόγκβοροντ για να κυβερνήσει στο όνομά του. Συνόδεψε τον ανιψιό του στην εκστρατεία εναντίον των Βουλγάρων του Δούναβη. Μετά τον εκχριστιανισμό των Ρώσων, λέγεται ότι ανάγκασε τους κατοίκους του Νόγκβοροντ να εκχριστιανιστούν "με φωτιά". Ο Βασίλι Τατίστσεν έγραψε ότι ο Ντομπρίνια, μαζί με τον επίσκοπο Ιωακείμ του Κορσούμ, αντιμετώπεισε έναν βίαιο, ειδωλολατρικό όχλο που έκαψαν το σπίτι του Ντομπρίνια και σκότωσε τη γυναίκα του και πολλά άλλα μέλη της οικογένειας.
Παραπομπές
Κατηγορία:Μεσαιωνική Ρωσία
Μομεταζόνη
Η μομεταζόνη, επίσης γνωστή ως φουροϊκή μομεταζόνη, είναι στεροειδές φάρμακο που χρησιμοποιείται για τη θεραπεία ορισμένων δερματικών παθήσεων, της αλλεργικής ρινίτιδας και του άσθματος. Συγκεκριμένα χρησιμοποιείται για την πρόληψη και όχι για την αντιμετώπιση κρίσεων άσθματος. Μπορεί να εφαρμοστεί στο δέρμα, να εισπνευσθεί ή να χρησιμοποιηθεί στη μύτη.